Νταντί Γιουνάιτεντ

Η Ίδρυση και τα επόμενα χρόνια (1909-1971)

Παίρνοντας ως παράδειγμα τη γειτονική πόλη της, Χιμπέρνιαν η Νταντί το 1909 ίδρυσε τη δική της ομάδα που μέχρι το 1923 ήταν η μοναδική στην πόλη. Ονομάστηκε Νταντί Χιμπέρνιαν και η έδρα της ήταν και είναι το Ταναντάις Παρκ όπου τότε ονομάστηκε Κλέπινγκτον Παρκ.  Το όνομα Νταντί Χιμπέρνιαν προερχόταν από το ιστορικό ματς του 1909 όπου στο ίδιο γήπεδο αναμετρήθηκαν  οι δύο ομάδες με σκορ 1-1. Το 1923 οι επιχειρηματίες της Νταντί, άλλαξαν το όνομα από Νταντί σε Νταντί Γιουνάιτεντ επειδή ιδρύθηκε η δεύτερη ομάδα, η Νταντί ΦΚ η απλά Νταντί. Από εκείνη την εποχή, άρχισε η αντιπαλότητα μεταξύ τους.
Τη σεζόν 1924-25, η Νταντί Γιουνάιτεντ κατάφερε να πάρει τον τίτλο της Δεύτερης Κατηγορίας, με αποτέλεσμα την επόμενη χρονιά να προβιβαστεί στην πρώτη κατηγορία. Όμως τα επόμενα δύο χρόνια υποβιβάστηκε εκ νέου  στη Β´ Κατηγορία και μετά από αρκετά χρόνια κατάφερε πάλι να πάρει το πρωτάθλημα. Από τότε αγωνίστηκε τέσσερις ακόμα σεζόν, μέχρι που το 1959 έγινε προπονητής ο Τζέρι Κερ που έφερε τη Νταντί ψηλά, δηλαδή στη 2η θέση. Ο Τζέρι έκατσε στον πάγκο των Τρομοκρατών για 28 χρόνια. Σε όλο αυτό το διάστημα, πέρασαν πολλοί αξιοσημείωτοι ποδοσφαιριστές όπως ο Ντένις Τζελέσπι, ο Τζιμ Ιρβειν, Ντουγκ Σμιθ, και Ρον Γιτς (ο οποίος το 1960 πήγε στη Λίβερπουλ ως αρχηγός).
Την επόμενη χρονιά η Νταντί τερμάτισε στη μέση του βαθμολογικού πίνακα, (μάλλον 5η, επειδή στο πρωτάθλημα αγωνίζονται 10 ομάδες) μια θέση πιο κάτω από τη μεγάλη της αντίπαλο, Νταντί. Τη δεκαετία του ΄60 πέρασαν πολλοί παίκτες από τη Σκανδιναβία και μερικοί από αυτούς ήταν ο Όρτζαν Πέρσον, Φιν Σίνμαν, Λέναρντ Γουίνγκ, Φιν Ντόσινγκ και ο Μόγκενς Μπεργκ. Στις 25 Αυγούστου 1966, η Νταντί κάνει τη μεγαλύτερη της νίκη που ισχύει ακόμη και σήμερα. Εκείνο το βράδυ, η Νταντί απέκλεισε την Μπαρτσελόνα από το Κύπελλο Διεθνών Εκθέσεων νικώντας και μέσα στην Ισπανία με 2-1.

Η Εποχή του Τζιμ Μακ Λιν

Μετά τη φυγή του Τζέρι Κερ το 1971, η Νταντί έχασε την αίγλη της, όταν ο Κερ αντικαταστάθηκε από τον Τζιμ Μακ Λιν που το 1973-74 χάρη σε αυτόν, η Νταντί πήρε το πρώτο της Κύπελλο Σκωτίας. Τρία χρόνια αργότερα, τερμάτισε στην 3η θέση όπως και την επόμενη χρονιά. Το 1979-80 όμως κατέκτησε το πρώτο της Σούπερ Καπ Σκωτίας, ενώ το 1982-83 κατάφερε να πάρει το μοναδικό της Πρωτάθλημα  κάνοντας ρεκόρ ξεπερνώντας έτσι τους 100 βαθμούς. Αφού κατέκτησε το Πρωτάθλημα, έκανε μια δυνατή πορεία στην Ευρώπη, νικώντας την Αιντχόφεν, την Μονακό, την Μπορούσια Γκλάντμπαχ, την ΡΣΚ Άντερλεχτ και την Βέρντερ Βρέμης αλλά αποκλείστηκε στα προημιτελικά από την ΑΣ Ρόμα με (2-0) και (3-0). Το 1986-87 έφτασε στον τελικό του Κυπέλλου ΟΥΕΦΑ ενώ κατάφερε να νικήσει για δεύτερη φορά τη Μπαρτσελόνα εντός αλλά και εκτός, και κατάφερε να φτάσει το σερί των τεσσάρων νικών στην Ευρώπη.
Τα επόμενα χρόνια, η Νταντί και η Αμπερντίν έσπασαν στη μέση την κόντρα των Σέλτικ και των Ρέιντζερς Γλασκώβης, και δημιούργησαν τη νέα κόντρα αναμεταξύ τους. Στη Σκωτία τη μυθική κόντρα των Σέλτικ και Ρέιτζερς την αποκαλούν και ως Παλιά Φίρμα ενώ της Νταντί με την Αμπερντίν Νέα. Τον Ιούνιο του 1993 ο Τζιμ ύστερα από 22 χρόνια καριέρας στη Νταντί ανέλαβε ως Πρόεδρος της ομάδας.

Χρώματα & Έμβλημα

Τα κύρια χρώματα της Νταντί είναι το Πορτοκαλί και το Μαύρο. Οι φανέλες με αυτά τα χρώματα πρωτοεμφανίστηκαν στο ματς ενάντια των Ντάλας Τορνέιντο. Ο πρώτος χορηγός της, ήταν το 1987 μια εταιρεία του Έντι Τόμπσον με το όνομα VG. Αργότερα, έκαναν συμβόλαιο με την εταιρία κοσμημάτων Bellhaven, ενώ στη συνέχεια έκαναν διετές συμβόλαιο με τη Ρόβερ. Το κεντρικό έμβλημα είναι το λιοντάρι που στέκεται στα δύο πόδια και τα άλλα δυο στον αέρα. Αυτό το λιοντάρι συνήθως είναι γνωστό για τα εμβλήματα που είχαν οι βασιλιάδες στις σημαίες τους και στις ασπίδες τους αλλά και στις πανοπλίες των φρουρών και των πολεμιστών. Το 1993 παρουσίασαν το δεύτερο έμβλημα τους, με το λιοντάρι στο κέντρο σε μαύρο χρώμα, και από πίσω ως background τα χρώματα της ομαδας. Τη σεζόν 2010-11, θα έχει ως χορηγό της Κάλορ Γκας, εταιρία βιοκαυσίμων.

Το Στάδιο

Έδρα της  Νταντί, είναι το Ταναντάις Πάρκ, που χτίστηκε για τις υποχρεώσεις της ομάδας. Το συγκεκριμένο στάδιο έχει 14,209 θέσεις και βρίσκεται στην περιοχή του Κλέπινγκτον που ανήκει στην Ντάντι. Βρίσκεται σε απόσταση 160 μέτρων από το στάδιο της μεγάλης τους αντίπαλου, της Νταντί ΦΚ που έχει το Ντένς Πάρκ το οποίο είναι μικρότερο (11,000) από της Γιουνάιτεντ. Οι πρώτες εργασίες για την ανέγερση του σταδίου άρχισαν το 1883 και δόθηκε το όνομα της περιοχής όπου χτίστηκε. Δηλαδή Κλέπινγκτον Παρκ. Αφού τέλειωσαν οι εργασίες την ίδια κιόλας χρονιά αγωνίστηκαν πολλές ομάδες. Αρχικά, το στάδιο ήταν για τη Νταντί Ιστ και για άλλες ομάδες της πόλης, όπου παρέμεινε τις χρονιές 1883-1884 και 1887-1891. Την ίδια χρονιά, η Νταντί Βάιολετ χρησιμοποίησε το στάδιο τις ίδιες χρονιές με τη Νταντί 1883-1884, και οι Τζόνστοουν Γουόντερς οι οποίοι το 1894, μετονομάστηκαν σε Νταντί Γουόντερς όπου χρησιμοποίησε το στάδιο για 11 περίπου χρόνια, μέχρι την ένωση των σωματείων  και ιδρύθηκε η Νταντί που από το 1909 έχει ως έδρα το Ταναντάις Πάρκ (από την ίδρυση της Νταντί έκαναν τις αναγκαίες αλλαγές και έβγαλαν το στάδιο σε Ταναντάις Πάρκ.)

Πρωτάθλημα

Το πρώτο πρωτάθλημα της Νταντί ήρθε το 1925, όταν και ανακηρύχθηκε τότε πρωταθλήτρια της δεύτερης κατηγορίας του Σκωτσέζικου Πρωταθλήματος. Όταν ανέβηκε στην πρώτη κατηγορία, μετά από δύο ποδοσφαιρικές σεζόν υποβιβάστηκε ξανά στη δεύτερη κατηγορία. Όμως τη σεζόν 1928-29 ξαναβγήκε πρωταθλήτρια για δεύτερη φορά. Έπειτα ακολούθησε και πάλι υποβιβασμός αλλά βγήκε 2η το 1931-32. Εκεί παρέμεινε για αρκετά χρόνια, όπου τη σεζόν 1959-60 βγήκε πάλι 2η στο πρωτάθλημα της 2ης κατηγορίας, μόνο που ο προπονητής τους ήταν ο θρυλικός Τζέρι Κερ. Κατάφερε να ανέβει στην πρώτη κατηγορία όπου είχε μείνει εκεί για 35 ποδοσφαιρικές σεζόν. Μετά η ομάδα πέρασε στα χέρια του επίσης θρυλικού προέδρου, Τζιμ Μακ Λιν που έδωσε το πολυπόθητο πρωτάθλημα στη Νταντί, στην 1η κατηγορία της Σκωτίας τη σεζόν 1982-83 κάνοντας και έτσι για πρώτη επίσης φορά, έξοδο στην Ευρώπη στο Τσάμπιονς Λιγκ. Από το 1998 έχει τερματίσει στις πρώτες 5 θέσεις στις ποδοσφαιρικές σεζόν 2003-04, 2007-08, 2008-09, 2009-10 και 2010-11.

Κύπελλα

Η Ομάδα δεν πήγαινε ποτέ καλά στους αγώνες κυπέλλου αφού στο Κύπελλο Σκωτίας το 1974 είχε ένα απίστευτο σερί 6 ηττών. Αργότερα όμως και πριν τα τέλη της δεκαετίας του '70 κατάφερε έναν άθλο πηγαίνοντας τρεις φορές σε τελικό Κυπέλλου Σκωτίας. Το πρώτο της κύπελλο το πήρε το 1979-80, νικώντας τη μεγάλη της αντίπαλο την Αμπερντίν με 3-0. Στον τελικό ξαναπήγε τη σεζόν 1981-82 όπου έχασε με 2-1 από τη Ρέιντζερς.
Το 1984-85 έχασε από τη Σέλτικ με 2-1, και από τη Ρέιντζερς με 1-0.

Ντάντι ή Νταντί

Μερικές φορές, αναφέρεται ως Νταντί ή Ντάντι. Η σωστή προφορά είναι Νταντί καθώς στα Αγγλικά το a δεν τονίζεται. Τώρα η επόμενη ερώτηση θα είναι γιατί και η λέξη Νταντί δεν περιέχει τόνο. Ναι, όντως έτσι συμβαίνει, αλλά Ντάντι σημαίνει χαϊδευτικά Μπαμπάς και γράφεται Daddy. Παρ' ολ' αυτά οι αθλητικές εκπομπές όταν αναφέρουν την ομάδα, συνήθως την αναφέρουν ως Νταντί.

Hall of Fame

Το Hall of Fame υπάρχει από το 2008, και γίνεται κάθε χρόνο. Ο λόγος που υπάρχει είναι ότι βραβεύει τους καλύτερους παίκτες από την ημέρα της ίδρυσης τους. Καθε χρόνο διακρίνονται εφτά άτομα, χωρίς την χρονιά του 2009 όπου βραβεύτηκαν έξι αντί για εφτά. Οι μέχρι τώρα διακρίθεντες είναι: